El poder económico de la ciudá dexó-y independizase del Califatu Abasí nel añu 711, estableciéndose una dinastía real que se conoz col nome de midrarí. Les cambiantes aliances col Califatu de Córdoba y colos fatimíes d'Ifriqiya desestabilizaron la ciudá nel sieglu X, especialmente a partir de la llegada a la ciudá d'Ubayd Allah al-Mahdi Billah, fundador de la dinastía fatimí. Esti personaxe, acompañáu del so fíu Al-Qasim, vieno al Magreb en 905 fuxendo de los abasíes, que consideraben les sos creencies xiinata-ismaelites heterodoxes y amenazadores pa la paz del Califatu. Según la lleenda, ‘Ubayd Allah y el so fíu cumplíen la profecía según la cual el mahdi vendría de Mesopotamia a Sijilmasa. Permanecieron cuatro años na ciudá, so la proteición de los gobernantes midraríes, especialmente del príncipe Yasa'.